Asusun Tallafawa Noma na Duniya
Asusun Ci Gaban Aikin Noma na Duniya ( IFAD ;   (FIDA)) cibiyar hada-hadar kudi ce ta kasa da kasa ta kasance kuma hukuma ta musamman ta Majalisar Dinkin Duniya da ke aiki don magance fatara da yunwa a yankunan karkara na kasashe masu tasowa. Ita ce kungiya daya tilo da ta ke maida hankali kan tattalin arzikin karkara da samar da abinci. 

Hedikwatarta na a Birnin Rome, IFAD na da ayyukan tallafi a sama da 200 a kusan ƙasashe 100. Tana ba da kuɗi da daukar nauyin tsare-tsare masu inganta tsarin kula da ƙasa da ruwa, haɓaka ababen more rayuwa na karkara, horarwa da ilimantar da manoma kan ingantattun fasahohi, haɓaka juriya kan sauyin yanayi, haɓaka samun kasuwa, da makamantansu. 

IFAD tana da membobin kasashe guda 177 kuma tana aiki tare da kungiyar kasashe masu arzikin man fetur (OPEC) da mambobin kungiyar hadin kan tattalin arziki da ci gaba (OECD). Tun da aka kafa ta a 1977, IFAD ta ba da dala biliyan 22.4 na lamuni da tallafi kuma ta haɗu da ƙarin dalar Amurka biliyan 31 a cikin haɗin gwiwa na ƙasa da ƙasa.

Tarihi 
An kafa IFAD a matsayin cibiyar hada-hadar kudi ta duniya a cikin shekarar 1977 ta hanyar kuduri na Majalisar Dinkin Duniya mai lamba 32/107 (30 Disamba 1977) a matsayin daya daga cikin manyan sakamakon taron  samar da abinci na duniya na 1974.  Hedkwatarta tana nan a birnin Rome na kasar Italiya, kuma memba ce ta kungiyar raya kasashe ta Majalisar Dinkin Duniya.  Shugaban IFAD na yanzu shine Alvaro Lario daga kasar Spain, wanda ya karbi mulki daga hannun Gilbert Houngbo a karshen shekara ta 2022.

Duba kuma 
 

 Tsaron abinci
 Cibiyoyin Kuɗi na Ci gaba
 TSORO

Manazarta

Hanyoyin haɗi na waje 

 IFAD gidan yanar gizo

Ma'aikatu dake da cibiyoyi a Roma
Ma'aitaku da aka kirkira a 1977